Jānis Zēbergs

Jānis Zēbergs ( — ) bija latviešu rēderis, kuģniecības, politiskais un sabiedrisks darbinieks. Bijis Latvijas tirdzniecības un rūpniecības ministrs (1919).

 Biogrāfija 
Dzimis  Tukuma apriņķa Cērkstes () pagasta (tagad Tumes pagasts) "Ezerkauķu" saimnieka Gustava Zēberga (1842-1926) un viņa sievas Katrīnas vienpadsmit bērnu ģimenē kā ceturtais bērnsBrāļi Zēbergi: personības, burinieki, tvaikoņi. Rīga: 1986.  13.lpp.. Beidzis Jelgavas reālskolu un Rīgas Politehnikumu kā komerczinību kandidāts. Strādājis kuģniecības sabiedrībās "Brāļi Seeberg". 
1899. gadā apprecējās ar Elizabeti Mariju Hedelihu (1875-1951), viņu audžumeita bija Irmgarde Volfa.

No 1911. gada Krievu-Baltijas kuģniecības sabiedrības direktors rīkotājs. Pirmā pasaules kara gados darbojās kuģniecības jomā Petrogradā un ArhangeļskāJāņa Zēberga piemiņai  Kuģniecības gada grāmata 1928. gadam.

1918. gadā atgriezās Latvijā, uzaicināts par tirdzniecības un rūpniecības ministru Latvijas Pagaidu valdībā (1919). No 1923. gada kuģniecības sabiedrības "Helmsing & Grimm" līdzīpašnieks. 

Miris 1927. gada 4. septembrī pēc operācijas Berlīnē, Vācijā. Apglabāts Rīgas Meža kapos.

 Sabiedriskie amati 
J. Zēbergs bija Rīgas Biržas komitejas priekšsēdētājs, Rīgas Diskonto bankas priekšsēdētājs, Vidzemes savstarpīgās kreditbiedrības valdes priekšsēdētājs, Rīgas ielu dzelzceļu sabiedrības direktors, Latvijas kuģu īpašnieku savienības priekšsēdētājs, Latvijas glābšanas biedrības uz ūdeņiem priekšsēdētājs. Rumānijas goda konsuls.
Korporācijas "Selonija" filistrs.

 Atsauces 

Kategorija:1871. gadā dzimušie
Kategorija:1927. gadā mirušie
Kategorija:Rīgas Tehniskās universitātes absolventi
Kategorija:Latvijas tirdzniecības un rūpniecības ministri
Kategorija:Tukuma novadā dzimušie
Kategorija:Rīgas Meža kapos apbedītie